da de da de da de fi en en en sv da nl de bar da da da de da da da da da da da da da en da da da da da da da da de de da da es da da it da de
Skoleforeningen opprio-riterer den tidlige indsats | Dansk Skoleforening for Sydslesvig e.V.
Skoleforeningen har en pædagogisk konsulent med fokus på de mindste.
Tanja Bøgen Jensen er ny pædagogisk konsulent for dagtilbudsområdet iSkoleforeningen. Hun har sin daglige gang i Skoleforeningens Psykologisk Pædagogiske Rådgivning sammen med de andre konsulenter og psykologer.
Før i tiden var det psykologerne alene, som arbejdede med dagtilbudsbørn. Med oprettelsen af en pædagogisk konsulentstilling udvider PPR arbejdsområdet til også at omfatte det pædagogiske blik på de udfordringer, børn i denne aldersgruppe møder.
Rent praktisk er det sådan, at der kommer en henvendelse fra personalet eller forældrene om, at der er behov for ekstern sparring. Tanja Bøgen Jensen tager så ud i institutionen og observerer barnet.
- Det gør jeg typisk i et par timer. Enten sidder jeg ude i siden og ser på, andre gange giver det mening, at jeg også interagerer med barnet. Det kommer an på udfordringen, siger hun.
Hun kigger på, hvad barnets udfordringer er, men for Tanja Bøgen Jensen er det også meget vigtigt at observere, hvad barnet er rigtig god til lige nu. For det er tit det, man kan tage fat i, når man skal i gang med en udvikling.
- Der kan være tendens til at det der ikke fungere, kommer til at fylde meget. Med nye øjne, ser man ofte nye sammenhænge. Forskellige perspektiver på udfordringen er vigtigt, når man arbejder med barnet, siger hun.
Hvis konsulentens observationer peger i en bestemt retning, går hun sammen med institutionen i gang med at lave en handleplan for barnet. Skulle det vise sig, at der er brug for tværfaglig sparring, inddrager hun en af PPRs psykologer, snakker casen igennem og får psykologen til selv at observere barnet.
Der vil, afhængig af situationen, også være samtaler med personalet, den ansvarlige stuepædagog, eller forældrene.
- Handleplanen laves typisk over en længere periode. Her italesætter vi udfordringerne og beskriver, hvor man gerne vil hen med barnet. Vi stiller nogle mål og delmål op og fastlægger tiltag og succeskriterier, siger Tanja Bøgen Jensen. Nogle uger efter tager hun så ud i institutionen igen til et opfølgningsmøde.
Et eksempel på udfordringer, kan være: at barnet slår og skriger, trækker sig ualmindeligt meget tilbage, motoriske problematikker eller udfordringer med den sproglige udvikling. Og årsagerne kan være lige så mange.
Den opgradering, der har fundet sted i Skoleforeningen, handler således om at opnå et helhedsbillede. Hvor det før i tiden var det psykologiske blik, der var i centrum, når et dagtilbudsbarn skulle hjælpes, er det nu både et pædagogisk og et psykologisk blik, der sparrer med hinanden.
Tanja Bøgen Jensen har også andre opgaver på dagtilbudsområdet. Hun er med til at lave handleplaner for de børn, som af forskellige årsager, forbliver i dagtilbuddet et år længere end normalt. I forhold til overgangen fra dagtilbud til skole og er hun også med til at sikre, at den viden, man har fået om et barns udfordringer, følger med, når barnet indskoles. Hun er derudover med til at definere inklusionsindsatser og ser på kurser og efteruddannelse.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg